Diari Oficial de la Generalitat Valenciana


Sumari del DOGV 8983, del 24-12-2020 (2020/11563)

RESOLUCIÓ de 21 de desembre de 2020, de la Vicepresidència Segona i Conselleria d'Habitatge i Arquitectura Bioclimàtica, per la qual s'amplia la dotació pressupostària per a la concessió de les ajudes convocades mitjançant la Resolució de data 20 de febrer de 2020, del director general d'Emergència Habitacional, Funció Social de l'Habitatge i Observatori de l'Hàbitat i Segregació Urbana.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8983

Data del DOGV
:   24-12-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/11606


Data del document
:   21-12-2020

Organisme emissor
:   Vicepresidència Segona i Conselleria d'Habitatge i Arquitectura Bioclimàtica

Tipus de document
:   Resolució

Anàlisi jurídica

 Descriptors 

:   * Vicepresidència Segona i Conselleria d'Habitatge i Arquitectura Bioclimàtica
    * ajuda pública

RESOLUCIÓ de 21 de desembre de 2020, de la Vicepresidència Segona i Conselleria d'Habitatge i Arquitectura Bioclimàtica, per la qual s'amplia la dotació pressupostària per a la concessió de les ajudes convocades mitjançant la Resolució de data 20 de febrer de 2020, del director general d'Emergència Habitacional, Funció Social de l'Habitatge i Observatori de l'Hàbitat i Segregació Urbana. [2020/11328]  
  
  
Mitjançant la Resolució de 20 de febrer de 2020, del director general d'Emergència Habitacional, Funció Social de l'Habitatge i Observatori de l'Hàbitat i Segregació Urbana, es va convocar, per a l'exercici 2020, les ajudes del Programa d'ajudes al lloguer d'habitatge i del Programa d'ajudes al lloguer per a joves (DOGV 8748, 25.02.2020) de conformitat amb les bases reguladores aprovades mitjançant Ordre 5/2018, de 25 de juny, de la Conselleria d'Habitatge, Obres Públiques i Vertebració del Territori (DOGV 8327, 28.06.2018).  
De conformitat amb el que es disposa en l'article tercer de la resolució abans citada, relatiu al finançament de les ajudes, en l'apartat 1, estableix que el finançament de les ajudes regulades en la convocatòria es farà amb càrrec al capítol IV i a l'aplicació pressupostària 03.63.18.247.29.5 de la línia S8286000, «Pla estatal d'habitatge 2018-2021», dels pressupostos de la Generalitat per a 2020 i 2021, amb l'aportació condicionada de la Generalitat i la del Ministeri de Foment d'aquesta línia. La quantia total màxima de les ajudes per a concedir en l'exercici 2020 serà inicialment de 67.369.682,00 euros, corresponent 01.462.765,00 euros a l'aportació del Ministeri de Transports, Mobilitat i Agenda Urbana (abans Ministeri de Foment) i 6.616.000,00 euros a l'aportació de la Generalitat Valenciana. Aquestes ajudes tindran caràcter de despesa plurianual segons la distribució per anualitats a què fa referència el quadre que es conté en el mencionat article.  
  
No obstant això, segons disposa l'apartat 2 d'aquesta resolució de convocatòria d'ajudes, si es compleix algun dels supòsits previstos en l'article 58 del Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions, la quantia total màxima prevista en el paràgraf anterior es podrà augmentar en un import equivalent al 25 % d'aquesta quantia inicial o bé disminuir-la mitjançant una resolució del vicepresident segon i conseller d'Habitatge i Arquitectura Bioclimàtica. Aquesta resolució es publicarà en el Diari Oficial de la Generalitat Valenciana abans de la resolució de concessió de les ajudes. L'efectivitat de la quantia addicional a la qual es refereix l'apartat 2 queda condicionada a la disponibilitat efectiva del crèdit en un moment anterior a la resolució de la concessió de les subvencions. L'anterior s'estableix sense perjudici del que es disposa en la base onzena, apartat 8, de la citada Ordre 5/2018, de 25 de juny, de la Conselleria d'Habitatge, Obres Públiques i Vertebració del Territori, en el sentit que mitjançant una resolució del director general d'Emergencia Habitacional, Funció Social de l'Habitatge, i Observatori de l'Hàbitat i Segregació Urbana es podrà redistribuir el repartiment de la dotació entre tots dos programes.  
Així mateix, d'acord amb el que es disposa en l'article 11 del Decret 77/2019, de 7 de juny, del Consell, de regulació del procediment de gestió del pressupost de la Generalitat, s'ha produït un increment de l'import del crèdit pressupostari disponible com a conseqüència d'una modificació de crèdit.  
Per la Resolució de la Conselleria d'Hisenda i Model Econòmic de data 17 de novembre de 2020 s'ha autoritzat una transferència de crèdit de capítol 7 al capítol 4 del programa 431.40, Emergència habitacional i funció social, de la Vicepresidència Segona i Conselleria d'Habitatge i Arquitectura Bioclimàtica, derivada de la minoració de crèdit en l'aplicació pressupostària 14.86.10.926.02.7 per import d'1.000.000 euros, la qual cosa implica la supressió de la línia de subvenció de concurrència competitiva S1726000 de l'annex de transferències i subvencions de capital del programa per igual import, corresponent al finançament del Ministeri de Transports Mobilitat i Agenda Urbana 756.000 euros i 244.000 euros de l'aportació condicionada de la Generalitat, corresponent al desenvolupament del programa d'ajudes per a joves en la modalitat de subvencions per a adquisició d'habitatge emmarcat en el Pla estatal d'habitatge 2018-2021, al mateix temps que s'autoritza un increment de la dotació de la línia de subvenció de concurrència competitiva S8286000 per la mateixa quantia i amb el detall que s'expressa en el quadre que s'insereix a continuació. Totes dues línies pressupostàries que han patit modificació, d'un costat minoració i per un altre augment del crèdit, s'emmarquen en un mateix programa d'ajudes corresponent al desenvolupament del Pla estatal d'habitatge 2018-2021, per la qual cosa aquesta modificació no significa un augment en el finançament establit en el marc del citat Pla d'habitatge.  
  
Segons disposa la base deu de l'Ordre 5/2018, de 25 de juny, de la Conselleria d'Habitatge, Obres Públiques i Vertebració del Territori, per la qual s'aproven les bases reguladores del Programa d'ajudes al lloguer d'habitatges i Programa d'ajudes al lloguer per a joves, es podrà ampliar el crèdit destinat al finançament dels programes d'ajudes que es convoquen a l'empara d'aquesta amb posterioritat a la publicació de les convocatòries corresponents, d'acord amb la regulació establida en l'article 58 del Reial decret 887/2006, pel qual s'aprova el Reglament de la Llei 38/2003, general de subvencions, tenint en compte el regulat en el conveni de col·laboració amb el Ministeri de Foment, i posteriorment, si escau, el que es disposa en els successius acords bilaterals que se subscriguen entre el Ministeri de Foment i la Generalitat, relatius a la distribució del finançament entre els programes d'ajudes, tal com s'estableix en l'apartat 5 de l'article 6 del Reial decret 106/2018, de 9 de març, pel qual es regula el Pla estatal d'habitatge 2018-2021, o bé mitjançant l'aportació de fons propis addicionals sempre que les disponibilitats pressupostàries ho permeten.  
  
D'altra banda, la base quinzena de l'annex I de l'ordre anteriorment esmentada establia que l'import global de les ajudes amb què es dote cada convocatòria podrà ser ampliat en el cas d'existir disponibilitats pressupostàries, en el supòsit de ser insuficient per a atendre les peticions que, presentades dins del termini, acrediten reunir els requisits i altres condicions establits en les bases.  
Així mateix, havent finalitzat els terminis de presentació de sol·licituds de les convocatòries indicades, s'estima que les dotacions previstes inicialment són insuficients per a atendre la totalitat de sol·licituds que puguen estimar-se.  
En conseqüència, com que s'han incorporat fons en el mateix programa i línia de subvenció que poden ser utilitzats per a incrementar la dotació econòmica de la convocatòria amb la finalitat de fer arribar les ajudes al major nombre de persones beneficiàries possible, conforme amb el que s'estableix en els articles esmentats en el paràgraf precedent, i de conformitat amb l'article 160.4 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, resolc:  
  
Primer.  
Incrementar les quanties previstes en l'apartat tercer, «Finançament de les ajudes» de la Resolució de 20 de febrer de 2020, del director general d'Emergència Habitacional, Funció Social de l'Habitatge i Observatori de l'Hàbitat i Segregació Urbana, per la qual es convoquen, per a l'exercici 2020, les ajudes del Programa d'ajudes al lloguer d'habitatge i del Programa d'ajudes al lloguer per a joves (DOGV 8748, 25.02.2020), per import d'1.000.000 d'euros, de manera que la quantia total màxima de les ajudes per a concedir serà de 88.284.186 euros, corresponent la dotació pressupostària de la convocatòria per import de 68.313.482,00 euros a l'aportació del Ministeri de Transports, Mobilitat i Agenda Urbana (abans Ministeri de Foment) i 6.860.000,00 euros a l'aportació de la Generalitat Valenciana. Aquest increment en la dotació econòmica de la convocatòria s'aplicarà al programa d'ajudes al lloguer per a joves, i el finançament de la convocatòria distribuïda estarà d'acord amb el següent detall:  
La modificació de la dotació econòmica de la convocatòria no afecta el termini de presentació de sol·licituds establit en la Resolució de 20 de febrer de 2020, del director general d'Emergència Habitacional, Funció Social de l'Habitatge i Observatori de l'Hàbitat i Segregació Urbana, per la qual es van convocar, per a l'exercici 2020, les ajudes del Programa d'ajudes al lloguer d'habitatge i del Programa d'ajudes al lloguer per a joves per a 2020.  
  
Segon  
La present resolució produirà efectes a partir de l'endemà de la publicació en el Diari Oficial de la Generalitat Valenciana.  
  
Contra la present resolució, que posa fi a la via administrativa, es podrà interposar, potestativament, un recurs de reposició davant de l'òrgan que ha dictat l'acte, en el termini d'un mes des de la publicació en el Diari Oficial de la Generalitat Valenciana, d'acord amb el que es disposa en els articles 112, 123 i 124 de la Llei 39/2015, d'1 d'octubre, del procediment administratiu comú de les administracions publiques, o bé, un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats a partir de l'endemà de la publicació, en el Diari Oficial de la Generalitat Valenciana. Tot això de conformitat amb el que es disposa en els articles 10, 44 i 46 de l'esmentada Llei 29/1998, de 13 de juliol, reguladora de la jurisdicció contenciosa administrativa, i sense perjudici que s'utilitze qualsevol altra via que es considere oportuna.  
  
València, 21 de desembre de 2020.- El vicepresident segon i conseller d'Habitatge i Arquitectura Bioclimàtica: Rubén Martínez Dalmau.